Document ID: /fineweb-2-swissfilter-quality_10-filterrobots/filtered/01798.jsonl.gz/1134

|Syt 111 Joor gits d BMG scho... wow... dasch e ganz scheens Alter. Wirds e speziells Joor fiir Eych wärde ?|
|David:||

Nai... 111 Joor isch jetz fir ys kai Grund gsii, zem ebbis speziells z mache. Mer hänn beraits im 2007 unser 100jeerigs mitere Juubelrais noo Tuneesie gfyyrt. Speeter hets denn no e Galaoobe und unsere PinUp Kaländer gä..
PinUp Kaländer ? So guet...

Du bisch jo Dambuurmajoor, e Amt wo niemer so gärn mache wott, wells mit e huffe Aarbet und Konzentratioon wärend dr Faasnacht verbunde n isch. Wieso duesch Du Diir das aa ?
|David:||

Wells waansinnig vyl mit Mensche z due het und ych das seer gärn mach. Dä Huffe mit ganz underschiidlige Charaktertype und Bediirfnis z fiere, isch seer spannend und my Ziil ischs, ass amänd vo dr Faasnacht alli gligglig und zfriide haime geen.
Isch das meeglig ?
|Wie bisch den zem Dambuurmajoor koo ?|
|David:||

Y ha 40 Joor lang drummlet und iirgendwenn emol gfunde, ass y e neyi Herusfoorderig bruuch. Y ha nit d Clique welle wäggsle, sondern ha die Herusfoorderig innerhalb vom Verain gsuecht. Das ganze het au e Voorgschicht kaa, denn my Babbe isch friener scho Dambuurmajoor bi de "Schnooggekerzli" gsi und y bi als glaine Gnäggis scho mitem Majoorestägge duur d Stuube gloffe und ha das irrsinnig gfunde... und y bi nadierlig waansinnig stolz uff my Babbe gsii. Wo denn d BMG e neye Dambuurmajoor gsuecht het, ha n y gfunde, ass y das jetz mach und au kaa.
Und s drummle ?
Wie lang bisch denn scho Dambuurmajoor ?
|Welles sin die 3 goldige Reegle als Majoor ?|
|David:||

Y ha immer e weeneli Mieh mit "Reegle"... y interpretier dr Dambuurmajoor vom Ganze... y bi zwoor dä wo entschaidet, aber will do nit dr Ooberscheff spiile. Y wott e nadierligi Autoritätspersoon sii, wo d Lyt schetze und uffen loose... und dasch fir mii s ooberschte Gebot. Bi 65 Aggdiive muess me si e weeneli diszipliniere... zem Byspiil d Abmaarschzyte klaar saage und aine immer reegelmässig z spoot kunnt, denn muesch halt mitem reede. E weeneli muesch scho uff d Disziplin luege... aber Reegle ha n y do kaini.
|Wie erläbsch Du als Majoor d Faasnacht ? Isch me do immer under Hoochspannig oder ka mes au emol gniesse ?|
|David:||

Also ych erläb d Faasnacht vyyl intensiiver als vorhär wo n y no als Dambuur im Zug gloffe bi. Y bi jetz vyyl presänter, well y gwissi Uffgoobe z erleedige ha und das au my Aaspruch isch, die guet z mache. Mer hänn au kaini fixe Abmaarschzyte... die dail y de Lyt sälber mit... und wenns halt emol schifft wie daas Joor, denn wird au d Pause verlengere. Me isch ständig am entschaide und muess au e weeneli s Gspyyri fir d Glygge haa... wie goots de Lyt ? Sin si mied ? Hänn si kalt ? Isch e gueti Stimmig ? Bhalt y die gueti Stimmig hooch und mach no e guete Maarsch wo si in e gueti Luune bringt, etc. und fir daas muess me halt e weeneli dr Kopf binenand haa.
|E Dambuurmajoor het jo syt jehäär immer inere Clique e groossi Rolle gspiilt... isch dr Majoor immer no e Figuur, wo zu Rächt an dr Faasnacht syn Status het ?|
|David:||

Wie n y scho gsait ha, y find dr Dambuurmajoor het e ganz wichtigi Rolle an dr Faasnacht.
Innerhalb vonere Clique scho... aber wie gseet vo usse n uss ?
|Moorgestraich... dr Zytpunggt wenns loos goot isch jo gää... aber driffschen au ? Dr richtig Zytpunggt wenn "Voorwäärts Maaarsch" schreysch und genau denn s Liecht abgoot ?|
|David:||

Dasch scho immer myni greescht Soorg gsii...
Wie machsch denn das mit dr Zyt ? Y main, am Gämsbärg gits jo kai groossi Uhr ?
|Gits e witzigi Aneggdoote, wo n emool als Dambuurmajoor erläbt hesch ?|
|David:||

Wärend dr Faasnacht nit... aber am Oobe wo n y zem Dambuurmajoor gwäält woorde bi. Me het mer offiziell dr Stägge iibergää und dasch sällmol e seer underhaltsaame Oobe gsii ;-). Wo n y denn iirgendwenn emol dehaime aakoo bi, ha n y gmeergt, ass y dä Stägge in dr Baiz vergässe ha. Y ha numme no "Scheisse" dänggt und ha e riise Stress griegt, Bluet gschwitzt und schlächt gschloofe. Am näggschte Daag bi n y denn sofort in "Laiezorn" gange und im Egge isch dr Stägge immer no scheen gstande, als ob nit gsii wär... mir isch e Stai vom Häärze gfalle... das wär e super GAU gsii ;-)
|Was beditet Dir d Faasnacht ?|
|David:||

D Faasnacht isch fir mii nadierlig ebbis, wo n y demit uffgwaggse bi... y ha das vo dehaim uss vo mym Babbe mitgriegt. Y bi vo Aafang aa immer als glaine Gnäggis an dr Faasnacht gsii und ha duur daas e staargi Verbindig griegt mit dr Faasnacht. Hitte beditet mir das no ganz vyyl... d Draditioon wo n y seer schetz... au wie sich die Draditioon am verändere isch... es beditet fir mi aber au e Gsellschaftsjoor mit däne Lyt vo dr BMG wo n y seer schetz und well d Faasnacht fir mii nit immer die "scheenschte", aber unverglychbaare Daag sin.
|Wenn foot bi Dir d Faasnachtsstimmig aa ?|
|David:||

Also definitiiv noo dr Wienacht... maischtens aber 2-3 Wuche voor dr Faasnacht, zem Byspiil bim Bsuech vonere Voorfaasnachtsveraastaltig. Y bi jo no in dr Sujetkommissioon und wenn denn am oorganisiere bisch und froggsch "hänn alli dr Giirtel ? Hänn alli d Schueh" denn meergsch, ass es langsam ans Yygmachte goot. Aber definitiv dr letscht Kick git mer denn unseri Schlusssitzig am Samschtig voor dr Faasnacht.
|Het sich d Faasnacht im Geegesatz zue friener veränderet ? Und wenn jo, in welli Richtig ?|
|David:||

Y glaub, dä patriarchisch Touch vo de Alte in dr Clique gits nimm eso... y glaub, ass dä uusegwaggse n isch. Friener het me sich jo nit getraut e Alte aazspräche, well die Alte ganz vyyl z saage kaa hänn und die Junge aigentlig gar nit. Hitte keert sich das... die Junge iibernämme Verantwoortig und das bringt nadierlig Veränderige mit sich... au Veränderige, wo s Draditionelle aagratzt. S wird au freyer mit gwisse Theeme umgange, jeede schwätzt mit und bringt sich yy und y dängg, ass sich d Faasnacht au jetz und in de näggschte Joore no staarg verändere wird.
Worum ?
|Was hesch Du emol als glaine Bueb welle wärde ?|
|David:||

Buur...
Buur ? Ok ;-) und worum bischs nit woorde ?
|Was macht Di gligglig ?|
|David:||

Wenns de Mensche um mi umme guet goot... und e guete FCB Matsch ;-)
|E Gschmagg isch jo immer mitere Erinnerig verbunde… gits e Gschmagg, wo Di sofort an Dyni Kindhait erinneret ?|
|David:||

Dasch jetz e haikli Froog, well mi Gruchssinn syt 20 Joor zimmlig yygschrängt isch... aber dr ainzig Gschmagg wo mi an myni Kindhait erinneret und ych hitte immer no schmegge kaa... isch e Tanggstell. Y bi immer mit mym Babbe zem tangge mitgfaare, well das e scheens Färtli gsii isch. Dä Benzingschmagg erinneret mi immer wider zrugg an myni Kindhait.
|Welles isch Dy absoluts Highlight gsi im 2017 ?|
|David:||

D Ereffnig vom Pilates und Yoga Studio vo mynere Frau, deert hänn mer eggsdreem vyl Aarbet dryygsteggt
|Mit wellere beriehmte Perseenligkait wurdsch gärn emol e scheene Oobe verbringe und aifach numme plaudere (ka au scho gstoorbe sii) ?|
|David:||

Mitem Che Guevara
|Was wirdsch an Fraue nie verstoo kenne ?|
|David:||

Was mer immer wider uffallt isch... wieso kenne mer nit aifach Gescht bi n ys dehaime ha und e Fläsche Wyy, Broot und Kääs uff e Disch stelle ? Wieso muess dr Kääs sälber gmacht, s Broot frisch bagge und s Dischdiechli ney usspaggt sii ? Y wott aifach spontaan e guete Oobe mit däne Lyt verbringe und s vellig wurscht isch, was mer jetz ässe, dringge oder e rumpfligs Dischduech uffem Disch liggt... s entstoot ame e weeneli e Hektik wenn mer Gescht hänn ;-)
|3 Sache wo no unbedingt in Dym Lääbe mache wottsch...|
|David:||

1.) Y wurd seer gärn emol noo Patagonie (Siidamerika) raise, well y vo deert so scheeni Bilder gsee ha.
|Wär wurdsch gärn emol ins Dschungelcamp schigge ?|
|David:||

Dr Donald Trump
|No e baar Schlaagweerter, bitte numme mit aim Satz beantwoorte...|
|Kino oder Theater ?||

Kino... im Theater schloof y amigs yy ;-)
|Basel...||Myni absoluti Lieblingsstadt...|
|Ziiri...||E wunderscheeni Stadt...|
|Herbschtmäss...||Vyl Gschmägger, vyyl Erinnerige und e riisegroossi Draditioon...|
|Baasler Rhywiera oder Palmestrand ?||Rhywiera... deert ischs nit eso haiss...|
|Männerfaasnachtsclique...||Myni richtig Wahl...|
|Donald Trump...||Kai Satz wärt...|
|50 Shades of Grey ...||

Nonie ebbis gläse oder gsee...
Kennsch gar nit ?
Vyyle Dangg fiir Dyni Antwoorte